aangelakis/STOMA huggingface dataset:
Το δωδεκάθεο είναι έννοια που σχηματίστηκε από δυτικούς λόγιους τον δέκατο έκτο με δέκατο έβδομο αιώνα και έχει εμφανιστεί με διάφορες συνθέσεις ανάμεσα σε δεκατέσσερις θεούς.
Σύμφωνα με μία νέα μελέτη, οι σκύλοι φαίνεται πως ωφελούν σημαντικά την υγεία του ανθρώπου.
Τα αποτελέσματα της μελέτης έδειξαν ότι οι άνθρωποι που επιλέγουν ένα σκύλο για κατοικίδιο αποκτούν τελικά πολύ καλή φυσική κατάσταση.
Αυτό συμβαίνει γιατί βγάζουν τον σκύλο τους βόλτα κάθε μέρα και για πολλή ώρα.
"Δεν υπάρχει κάποιος μαγικός τρόπος για να πείσουμε τον κόσμο να γυμνάζεται."
"Το έχουμε καταλάβει καλά αυτό», δήλωσε ο επικεφαλής της έρευνας Δόκτωρ Μάθιου Ρηβς από το Πανεπιστήμιο του Μίσιγκαν.
"Ωστόσο, η παρουσία ενός σκύλου στο σπίτι φαίνεται πως αυξάνει σημαντικά τη φυσική δραστηριότητα του ιδιοκτήτη του".
«Έχει αποδειχτεί, μάλιστα, πως η αύξηση αυτή ωφελεί σημαντικά την ανθρώπινη υγεία», πρόσθεσε ο καθηγητής.
Ο Δόκτωρ Ρηβς και η ερευνητική του ομάδα πραγματοποίησαν τη μελέτη σε πέντε χιλιάδες εννιακόσια άτομα.
Από αυτά, τα δύο χιλιάδες εκατόν εβδομήντα είχαν σκύλο.
Oι ιδιοκτήτες σκύλων έχουν τριάντα τέσσερα τοις εκατό περισσότερες πιθανότητες να γυμνάζονται συστηματικά σε σχέση με αυτούς που δεν έχουν σκύλο.
Πολύ καλά λοιπόν τα νέα για τους πρώτους, σύμφωνα με τα αποτελέσματα της έρευνας!
Για να έχουμε καλή υγεία χρειάζονται τουλάχιστον τριάντα λεπτά μέτριας φυσικής δραστηριότητας την ημέρα για τις περισσότερες μέρες της εβδομάδας.
Τα αποτελέσματα της μελέτης είναι εντυπωσιακά.
Πιο συγκεκριμένα, το εξήντα τοις εκατό των ιδιοκτητών σκύλων είχε πράγματι μια συστηματική, μέτριας έντασης, φυσική δραστηριότητα.
Αντίστοιχα, το ποσοστό των ανθρώπων χωρίς σκύλο που γυμνάζονταν συστηματικά με μέτρια ένταση με το ζόρι ξεπερνούσε το τριάντα τοις εκατό.
Επιπλέον, το πενήντα τοις εκατό των ιδιοκτητών σκύλων περπατούσαν παραπάνω από μισή ώρα την ημέρα.
Συνολικά, τα δύο τρίτα των εθελοντών που είχαν σκύλο, ξόδευαν το λιγότερο δέκα λεπτά κάθε φορά που έβγαζαν το σκύλο τους βόλτα.
Μάλιστα, οι περισσότεροι έβγαιναν περισσότερες από μία φορά την ημέρα έξω.
O Δόκτωρ Ρηβς και οι συνεργάτες του στο περιοδικό «Επιθεώρηση Φυσικής Δραστηριότητας και Υγείας» γράφουν τα παρακάτω.
Oι άνθρωποι που επιλέγουν να έχουν για κατοικίδιο έναν σκύλο έχουν ένα ακόμα όφελος σε σύγκριση με τους μη-ιδιοκτήτες.
Ο τρόπος ζωής τους είναι πιο δραστήριος και, επομένως, η ζωή τους πιο πλούσια σε εμπειρίες.
Έτσι λοιπόν αποδεικνύεται και επιστημονικά πως η ύπαρξη ενός σκύλου στο σπίτι ωφελεί την ανθρώπινη υγεία συνολικά.
Η παρουσία του κατοικίδιου σχετίζεται άμεσα με τη συνολική βελτίωση της ποιότητας της ζωής των ιδιοκτητών.
Kαλυτερεύει την ψυχική τους διάθεση και αυξάνει την ενεργητικότητά τους.
Το σκέφτεστε ακόμη;
Έχετε αναρωτηθεί ποτέ εάν ο καφές μπορεί να σκοτώσει;
Ναι καλά διαβάσατε, μπορεί να σκοτώσει.
Και εάν ναι, τότε πόση ποσότητα καφέ θα πρέπει να πιούμε για να χάσουμε τη ζωή μας;
Η καφεΐνη σκοτώνει.
Αλλά σε ποιες ποσότητες;
Διαβάστε την έρευνα του περιοδικού Popular Science, που απαντά στο ερώτημα: πόση καφεΐνη πρέπει να πιει κάποιος για να κινδυνεύσει να πεθάνει;
Στη μελέτη του περιοδικού επισημαίνεται ότι η ποσότητα καφεΐνης που μπορεί να αποβεί μοιραία διαφέρει από άνθρωπο σε άνθρωπο.
Ο μέσος όρος είναι, περίπου έξι γαλόνια καφέ.
Πιο απλά, εάν κάποιος καταφέρει και πιει μονομιάς είκοσι έξι κόμμα πέντε λίτρα καφέ, η ποσότητα καφεΐνης, που θα μπει μέσα του, είναι ικανή να τον σκοτώσει.
Στην ίδια έρευνα αναφέρεται ότι οι μεγάλες ποσότητες καφεΐνης, μπορεί να προκαλέσουν τοξική δηλητηρίαση στον οργανισμό.
Πάντως σύμφωνα με την επιθεώρηση ενός, εδικού σε θέματα εθισμού, περιοδικού, δέκα γραμμάρια καφεΐνης αρκούν για να αποδειχτούν θανάσιμα.
Σας έχει συμβεί να έχετε πιει πολλές κούπες καφέ και μετά να σας πιάσει τρέμουλο;
Nα έχετε ταχυπαλμίες, να μην μπορείτε να κοιμηθείτε, να είστε εκνευρισμένοι, να έχετε ενοχλήσεις στο στομάχι και άλλα;
Αυτό σημαίνει ότι θα έχετε ξεπεράσει τα πεντακόσια μιλιγραμμάρια, γιατί από εκεί και μετά ξεκινάνε οι παρενέργειες.
Μην σας πιάνει, όμως, άγχος.
Κάποιος που καταναλώνει ακόμη και τέσσερις κούπες καφέ τη μέρα, προσλαμβάνει καφεΐνη διακοσίων μιλιγραμμαρίων.
Άλλωστε, η έρευνα αναφέρει ότι παίζουν ρόλο και άλλοι παράγοντες.
Μερικοί είναι το κάπνισμα, η κατανάλωση αλκοόλ, το κατά πόσο ο οργανισμός βρίσκεται σε καλή κατάσταση και φόρμα, κληρονομικοί παράγοντες και άλλα.
Αυτό, βέβαια, δεν σημαίνει ότι ο καφές από μόνος του δεν είναι ικανός παράγοντας για να βλάψει σημαντικά την υγεία σας.
Απλά, ο συνδυασμός του με κάποιον από τους παράγοντες που αναφέραμε γίνεται καταστρεπτικός.
Τι κάνετε, λοιπόν;
Το σίγουρο είναι, πως, όπως σε όλα τα πράγματα, ακόμη και στον καφέ χρειάζεται μέτρο.
Η παράλληλη δε κατανάλωσή του με άφθονο μεταλλικό νερό περιορίζει σημαντικά τις παρενέργειες λόγω της κατακράτησης της καφεΐνης στο αίμα.
Και τώρα, ορισμένες συμβουλές για να αποφύγετε τους καβγάδες με τα μικρά σε ηλικία παιδιά σας.
Λίγα λόγια και καλά.
Οι πολλές συγκρούσεις αποφεύγονται, όταν μιλάμε φιλικά και με ενδιαφέρον στα παιδιά.
Και ιδιαίτερα όταν εμείς οι ίδιοι ξέρουμε τι θέλουμε.
Θέλετε να τακτοποιήσει το δωμάτιό του τώρα;
Πείτε το.
Προσπαθήστε να διατυπώσετε την απαίτησή σας όσο το δυνατόν πιο ουδέτερα.
Ποτέ μην του θέτετε ερωτήματα ή να του βάζετε διλήμματα.
Αν το παιδί διαμαρτυρηθεί, χρησιμοποιήστε το κόλπο του «χαλασμένου πικάπ».
Επαναλάβετε: «Καταλαβαίνω ότι δεν έχεις όρεξη. Αλλά τώρα θα μαζέψεις το δωμάτιό σου».
Μη συζητάτε για πράγματα που έχετε αποφασίσει.
Αν θεωρείτε απαραίτητο να τακτοποιεί το δωμάτιό του και ότι μια καλή ώρα για ύπνο είναι οχτώ το βράδυ, δεν πρέπει να το κάνετε θέμα ξανά και ξανά.
Αποφύγετε τις πολλές εντολές.
Όσο πιο φειδωλοί είστε με τις εντολές, τόσο περισσότερο το παιδί θα καταλάβει τη σημασία που δίνετε σε αυτές και θα τις σεβαστεί.
Όταν είναι πολλές οι εντολές και οι απαγορεύσεις, το παιδί χάνει την πίστη του σε αυτές και αρχίζει να επαναστατεί.
Μην πιέζετε τα παιδιά να μοιράζονται.
Οι περισσότεροι καβγάδες, ιδιαίτερα ανάμεσα στα νήπια, συμβαίνουν όταν αρνούνται να μοιραστούν έναν φίλο ή ένα παιχνίδι.
Θυμηθείτε, όμως, πως τα παιδιά μοιράζονται μόνο, όταν νιώσουν ασφάλεια (όπως και οι ενήλικοι εξάλλου).
Τονώστε του την αποφασιστικότητά του.
Είναι πολύ σημαντικό για το παιδί να μάθει από νωρίς να παίρνει αποφάσεις από μόνο του.
Δώστε του, λοιπόν, τις κατάλληλες ευκαιρίες.
Έτσι, τα παιδιά μαθαίνουν να πατάνε στα πόδια τους, να έχουν γνώμη και να σέβονται τη γνώμη των άλλων.
Γίνονται ανεξάρτητα και μπορούν να υπερασπιστούν τον εαυτό τους με επιχειρήματα.
Eνθαρρύνετέ το να μιλάει.
Όταν τα παιδιά συνηθίσουν να συζητάνε για τα προβλήματά τους, μαθαίνουν να εκφράζονται χωρίς πολλές φωνές.
Γενικότερα, το πλούσιο λεξιλόγιο βοηθάει τα παιδιά να βρίσκουν τις λέξεις που χρειάζονται για να υπερασπίσουν το δίκιο τους.
Για να μας κάνουν να τα καταλάβουμε.
Οι φωνές συνήθως είναι το όπλο που χρησιμοποιούν, όταν βρίσκονται σε αδιέξοδο.
Ένα καλό επιχείρημα μπορεί να απλουστεύσει τα πράγματα, να συντομεύσει τις διαδικασίες και να αποτρέψει έναν καβγά.
Όταν το γνωρίζουν αυτό, τότε σίγουρα μπορούν να βρουν πιο εύκολα τη λύση σε οποιοδήποτε πρόβλημα.
Ακονίστε την κρίση του.
Ένα παιδί με κρίση μπορεί να διαχειριστεί πολύ καλύτερα το θυμό του.
Πώς θα το καταφέρετε;
Με την ανάγνωση παραμυθιών.
Ο μύθος τα βοηθάει να αντιμετωπίζουν διλήμματα και να μπαίνουν στη θέση του άλλου.
Μείνετε ψύχραιμοι.
Οι έρευνες δείχνουν πως ένας γαλήνιος και ήρεμος γονιός λειτουργεί για το παιδί ως λιμάνι στις καταιγίδες.
Και εκεί θα καταφύγει σε κάθε καταιγίδα.
Τέλος, θυμηθείτε πως πίσω από ένα μόνιμα θυμωμένο παιδί κρύβεται απλώς ένα πληγωμένο ή φοβισμένο παιδί.
Αναρωτηθείτε ή ρωτήστε το τι φοβάται και προσπαθήστε να ηρεμήσετε τους φόβους του.
Όλα είναι θέμα χειρισμού.
Πρέπει να σου μιλήσω για τη γειτονιά μου.
Έφυγα και φοβάμαι πως θα την ξεχάσω.
Πρέπει να διαλέξω τις σωστές εικόνες για να μπορείς να κάνεις μια νοερή βόλτα στις μυρωδιές και στις εικόνες της γειτονιάς μου.
Στη γειτονιά μου υπήρχαν, όπως σε όλες τις γειτονιές της πόλης, πολλοί φούρνοι, πέντε σε δύο τετράγωνα.
Για να είμαστε δίκαιοι ως προς τους φουρνάρηδες, πηγαίναμε εκ περιτροπής μια στον ένα, μια στον άλλο.
Εγώ προτιμούσα τα κουλούρια του κυρ-Φώτη, μα και η Σοφία στην άλλη γωνία έψηνε χωριάτικο ψωμί εξαιρετικό.
Μετά ήταν το πάρκο απέναντι από το σταθμό.
Mε χιλιάδες επιβάτες να έχουν ρίξει μια βιαστική ματιά πριν φύγουν με το τρένο.
Mε χιλιάδες αποχαιρετισμούς και συναντήσεις.
Ένα σιντριβάνι, παγκάκια ολόγυρα και ένα δέντρο, τη διχάλα του οποίου χρησιμοποιούσαμε σαν μπασκέτα.
Παίζαμε, και τι δεν παίζαμε σε εκείνο το πάρκο.
Όλα εκείνα τα παιχνίδια που τώρα δεν υπάρχουν εύκολα.
Αμερικανίνο, τζαμί, κουτσό, κρυφτό, κυνηγητό και πολλά άλλα της δικής μας επινόησης.
Σήμερα μπροστά από το πάρκο υψώνεται ένας τεράστιος γερανός, ο βραχίονας του οποίου σχεδόν αγκαλιάζει το σταθμό.
Ένα σημαντικό έργο, το μετρό, κατασκευάζεται εδώ και χρόνια.
Eργάτες πάνε και έρχονται, μες την κάψα και το λιοπύρι, μες το ψύχος και τον αέρα.
H γιαγιά μου, που μένει ακόμα, στη γειτονιά, ρεμβάζει και κοιτά την πρόοδο των έργων από το παράθυρό της.
Κοντά στη γειτονιά μου είναι και το λιμάνι.
Kαμιά φορά είναι κι ο διάσημος βόρειος άνεμος, ο βαρδάρης.
Tο όνομά του το έχει και η γειτονιά.
Έφερνε μυρωδιές θαλασσινές, βιομηχανικές, μια νότα αλατισμένου αγέρα θαρρείς.
Μετά ήταν η κυρά Μαρίκα και ο κυρ Μήτσος, που πέθανε πια εδώ και χρόνια, με το μπακαλικάκι με τα εδώδιμα.
Και τι δεν έβρισκες εκεί μέσα!
Έβρισκες και του πουλιού το γάλα, πραγματικά.
Φαντάσου ένα γωνιακό μπακάλικο, με τρεις εισόδους, πέντε διαδρόμους, αποθήκες πολλές, φίσκα με πράγματα.
Τώρα, ο σοφός τους απόγονος το έκανε κανονική επιχείρηση.
Σημαντική εικόνα της γειτονιάς, στο νότιο άκρο της, είναι το δικαστικό μέγαρο.
Οι προτομές Ελλήνων ηρώων το φυλάνε.
Mια μεγάλη πλατεία γεμίζει και αδειάζει κάθε μέρα από πλήθος υπαλλήλων, δικαστών, δικηγόρων και πελατών της δικαιοσύνης.
Μικρά γαλλικού τύπου καφέ σφύζουν από αγορεύσεις και δοκιμές λόγων.
Μετακινήσεις συνεχείς στη γειτονιά, γιατί είναι εμπορική το πρωί, και έχει ησυχία το βράδυ.
Η γειτονιά μου προσπαθεί, δηλαδή, να είναι ήσυχη, μα δεν την αφήνουν και τόσο.
Είναι αυτό που λέμε «κέντρο-απόκεντρο».
Ένα πολύβουο μελίσσι με δεκάδες διαφορετικούς διερχόμενους και αλλαγή διάφορων προσώπων κατά τη διάρκεια του εικοσιτετράωρου.
Το πρωί, οι υπηρεσίες είναι ανοιχτές.
Oι άνθρωποι συνωστίζονται γύρω από το δικαστήριο, τα αναρίθμητα μαγαζιά με ρούχα.
Oι μικρές βιοτεχνίες συνωστίζονται στα στενά απέναντι από το μέγαρο.
Tα φωτοτυπεία, τα τυπογραφεία και τα αμάξια που είναι παρκαρισμένα παντού, σχεδόν κρέμονται από τα δέντρα.
Δεκάδες λεωφορεία στο σταθμό περιμένουν τον κόσμο που έρχεται με το τρένο στον εκσυγχρονισμένο πια σταθμό.
Το μεσημέρι γεμίζουν τα καφέ και τα ουζάδικα της περιοχής.
Kόσμος πηγαινοέρχεται και πάλι, κίνηση απίστευτη.
Ξαφνικά, εκεί γύρω στις επτά, το σύμπαν της γειτονιάς αδειάζει.
Aφήνεται στους κατοίκους της, με την υπόμνηση της κίνησης στις ανακοινώσεις του σταθμού και των πρακτορείων των λεωφορείων.
Τις γωνιές του σταθμού καταλαμβάνουν άνθρωποι που αναζητούν στέγη.
Στην επόμενη γωνία, στα ανατολικά της γειτονιάς, σημαίνει το συσσίτιο για τους αναζητούντες τροφή στην ενορία της γειτονιάς.
Το τακ-τακ της ραπτομηχανής της κυρά Μάγδας ακούγεται μες το σκοτάδι.
Mπαλώνει, ράβει και σχεδιάζει μοντελάκια ως τα μεσάνυχτα.
Tον πίσω τοίχο του μαγαζιού της κοσμεί ένας τεράστιος πύργος του Άιφελ, μια εικόνα του Παρισιού στη μέση της οδού Αναγεννήσεως.
Όλο το κομμάτι του δρόμου μυρίζει από την κάβα της γωνίας.
Εκεί βαρέλια ανεβοκατεβαίνουν στο υπόγειο, πριν πάρουν το δρόμο τους στις ταβέρνες της πόλης.
Λίγο πριν κλείσουν για το βράδυ, η φαρμακοποιός και ο σύζυγός της σκουπίζουν το πεζοδρόμιο.
O άλλος μπακάλης, κύριος ανταγωνιστής του γιου της κυρά Μαρίκας, μαζεύει τα φρούτα και τις κλούβες με τα λαχανικά.
Η γειτονιά κλείνει για να ανοίξει ξανά σε λίγες ώρες, ενώ ένα κομμάτι της ψυχής μου κοιμάται και ξυπνά με όλα αυτά.
Θα σας πω τώρα πώς έγινα και εγώ ένας Έλληνας του εξωτερικού, πώς έφτασα εδώ, στην άλλη άκρη της Γης!
Τώρα ήρθε η ώρα για τη δική μου περίπτωση.
Δεν ξέρω πως με έπιασε πραγματικά!
Αν το σκεφτόμουν λίγο παραπάνω, δεν θα το έκανα ποτέ.
Μάλλον είχα κουραστεί με τις σκέψεις.
Για τι πράγμα μιλάω;
Θα σας πω μια μικρή ιστορία, δεν θα είναι κάτι τρομερό, μα είναι η ιστορία του πώς ένα πρωί άλλαξα τη ζωή μου.
Είχα ένα τρελό όνειρο από μικρός, όταν γνώρισα έναν Ιάπωνα φίλο του πατέρα μου, τον Αγιούμου Χιτάνο.
Μου έκανε τέτοια εντύπωση αυτός ο κύριος που το έκανα σκοπό της ζωής μου να γίνω Ιάπωνας.
Όταν οι γονείς μου μού εξήγησαν πως κάτι τέτοιο δεν είναι εφικτό, το όνειρό μου άλλαξε και αφορούσε πια το να ζήσω στην Ιαπωνία.
Δεν μπορείτε να φανταστείτε τι τράβηξαν οι γονείς μου για να μου βρουν καθηγητή της ιαπωνικής γλώσσας.
Και μετά, όμως, αφού μου βρήκαν!
Αντί να διαβάζω τα μαθήματά μου στο σχολείο, όλη μέρα διάβαζα κόμικς και έβλεπα ταινίες για να εξασκήσω τη γλώσσα.
Θα με πείτε ονειροπόλο, μα αν σας έρθει αυτή η σκέψη στο μυαλό, να φροντίσετε να δείτε εικόνες από το Κιότο και τότε θα με καταλάβετε.
Ο καιρός περνούσε, λοιπόν, και ο στόχος μου ενισχύθηκε όσο γνώριζα την κουλτούρα του τόπου μέσα από ταινίες, φωτογραφίες και το διαδίκτυο.
Όσο γνώριζα έναν υπέροχο λαό με έναν πρωτοφανή κώδικα αξιοπρέπειας.
Ό,τι κι αν έχουν πάθει οι Ιάπωνες στη μακρόχρονη ιστορία τους το αντιμετωπίζουν με αξιοπρέπεια, υπομονή και αίσθηση βαριάς ευθύνης.
Θα μου πείτε πως βλέπω τα πράγματα από τη δική μου οπτική γωνία, γιατί αγαπώ τη χώρα.
Προσπαθώ, όμως, να είμαι αντικειμενικός και η ιστορία, εξάλλου, το αποδεικνύει.
Πίσω στην ιστορία μας, όμως, είχαν ήδη περάσει είκοσι έξι χρόνια από τη ζωή μου και δεν είχα πάει στη χώρα των χρυσανθέμων.
Σπούδασα μηχανικός, έκανα το φανταρικό μου, δούλευα σε μια κατασκευαστική εταιρεία και είχα κάπως ξεχαστεί.
Στα εικοστά έβδομα γενέθλιά μου πήρα την αιφνίδια απόφαση: είχε έρθει η ώρα για τη Χώρα του Ανατέλλοντος Ηλίου.
Είχα, βέβαια, και κάποια χρήματα στην άκρη και τα εκμεταλλεύθηκα όπως έπρεπε!
Τους δικούς μου τους πήρα τηλέφωνο από το Τόκιο, στο σταθμό των τρένων για Κιότο.
Την παραίτησή μου από τη δουλειά τη δήλωσα με το ηλεκτρονικό ταχυδρομείο.
Έτσι, βρέθηκα άγνωστος μεταξύ αγνώστων στη χώρα των ονείρων μου!
Δεν θα πω πως τα πράγματα ήταν ρόδινα στην αρχή.
Με βοήθησε πάρα πολύ, όμως, η γνώση της γλώσσας.
Mου πήρε λιγότερο από τέσσερις μήνες να νιώσω πως είμαι πλήρως ενσωματωμένος στην ιαπωνική κοινωνία.
Τέσσερα χρόνια πέρασαν από τότε και εγώ άλλαξα ζωή.
Πλέον διδάσκω αγγλικά στο σχολείο και δεν είμαι πια μηχανικός.
Ζω σε ένα παραδοσιακό ξύλινο σπίτι, κάνω ατελείωτες βόλτες στην εξοχή.
Έχω δει τις κερασιές να ανθίζουν, όπως πάντα ονειρευόμουν και με τη γυναίκα μου, την Αΐκο, περιμένουμε το πρώτο μας παιδί!
Είναι αγόρι και θα τον ονομάσουμε Αγιούμου όπως τον φίλο των γονιών μου!
Και τι σημαίνει αυτό το όνομα στα ιαπωνικά;
Όνειρο.
Σημαίνει ένα όνειρο που έγινε πραγματικότητα.
Ένας στους τρεις πεζούς γράφουν μηνύματα, μιλάνε στο κινητό τους ή ακούνε μουσική την ώρα που διασχίζουν μεγάλους δρόμους.
Κατά συνέπεια, καθυστερούν και αυξάνεται σημαντικά ο κίνδυνος να τους χτυπήσει αυτοκίνητο, προειδοποιούν Αμερικανοί επιστήμονες.
Το αφηρημένο περπάτημα, λένε, έχει καταντήσει να είναι εξίσου συχνό με την αφηρημένη οδήγηση.
O κόσμος πρέπει να καταλάβει ότι αυτό είναι πάρα πολύ επικίνδυνο, προσθέτουν.
"Η χρήση του κινητού από τους πεζούς είναι εξίσου επικίνδυνη με αυτήν από τους οδηγούς."
"Οι πεζοί έχουν υποχρέωση να προσέχουν την ασφάλεια την δική τους, αλλά και των οδηγών."
Τα ευρήματα προέρχονται από μελέτη που πραγματοποίησαν η δόκτωρ Έμπελ και οι συνεργάτες της το εφετινό καλοκαίρι, σε είκοσι μεγάλες διασταυρώσεις του Σηάτλ.
Οι ερευνητές παρακολούθησαν περισσότερους από χίλιους πεζούς, καταγράφοντας πώς διέσχιζαν το δρόμο.
Eξέτασαν ιδίως εάν έκαναν κάτι που αποσπούσε την προσοχή τους από το περπάτημα.
Για παράδειγμα, η ομιλία στο κινητό, τα μηνύματα, η μουσική, η συζήτηση με άλλους και η ενασχόληση με τα κατοικίδια ή τα παιδιά τους.
Όπως γράφουν, σχεδόν το πενήντα τοις εκατό των παρατηρήσεών τους έγιναν σε ώρα αιχμής (από τις οχτώ έως τις εννέα το πρωί).
Περισσότεροι από τους μισούς πεζούς είχαν ηλικία μεταξύ είκοσι πέντε και σαράντα πέντε ετών.
Η επιλογή των πεζών έγινε τυχαία, ενώ οι περισσότεροι ήταν μόνοι τους και περνούσαν το δρόμο, όταν ήταν πράσινο το φανάρι για τους πεζούς.
Ωστόσο, μόνο ο ένας στους τέσσερις ακολουθούσε όλους τους κανόνες ασφαλείας.
Μεταξύ αυτών ήταν το να κοιτάζει και τις δύο πλευρές του δρόμου, πριν περάσει απέναντι.
Λίγο περισσότερο από το τριάντα τοις εκατό των πεζών έκαναν κάτι άλλο την ώρα που διέσχιζαν το δρόμο.
Tο έντεκα τοις εκατό άκουγε μουσική, το εφτά τοις εκατό έστελνε μηνύματα, το έξι τοις εκατό μιλούσε στο κινητό, ενώ πολλοί μιλούσαν στα παιδιά τους ή στα ζωάκια τους.
Οι αφηρημένοι εθελοντές (με εξαίρεση όσους άκουγαν μουσική) χρειάζονταν κατά μέσον όρο ένα κόμμα πέντε δευτερόλεπτα περισσότερο για να διασχίσουν το δρόμο.
Τα μηνύματα αναδείχθηκαν ως τα πιο επικίνδυνα απ' όλα, αφού καθυστερούσαν τους πεζούς κατά δύο δευτερόλεπτα.
Σύμφωνα με τα υπάρχοντα στοιχεία για τη χώρα μας, κάθε χρόνο σχεδόν τρεις χιλιάδες πεζοί τραυματίζονται σε οδικά ατυχήματα.
Σχεδόν ο ένας στους δέκα χάνει τη ζωή του και άλλοι τριακόσιοι τραυματίζονται βαριά.
Περισσότεροι από χίλιους τραυματίζονται διασχίζοντας δρόμους δίχως διαβάσεις και χωρίς να ελέγξουν το δρόμο πριν περάσουν.
Πάνω από εκατόν είκοσι, εξάλλου, τραυματίζονται την ώρα που περνούν από διαβάσεις πεζών, ενώ το φανάρι είναι κόκκινο για τους πεζούς.
Σχεδόν οι μισοί νεκροί έχουν ηλικία άνω των εξήντα πέντε ετών.
Αντίστοιχα στις ΗΠΑ, τα οδικά ατυχήματα με εμπλοκή πεζών έχουν ως επακόλουθο τον τραυματισμό περισσότερων από εξήντα χιλιάδων ανθρώπων.
Ακόμη, αυτό έχει σαν αποτέλεσμα τον θάνατο περισσότερων από τέσσερις χιλιάδων εξ αυτών.
Έκανα την κράτησή μου, τακτοποίησα τα ταξιδιωτικά έγγραφα και χωρίς να το πω πουθενά εξαφανίστηκα.
Επτά Τρόποι... για να περάσετε όμορφα τις καλοκαιρινές διακοπές, ακόμα και αν μείνετε στο σπίτι!
Το καλοκαίρι έχει ήδη μπει για τα καλά στην καθημερινότητά μας και μας έχει δείξει τις «άγριες διαθέσεις» του με τις υψηλές του θερμοκρασίες.
Tο καλοκαίρι είναι συνδεδεμένο με διακοπές εκτός σπιτιού.
Παρ' όλα αυτά, ψάξαμε και βρήκαμε επιλογές για όσους από εσάς αποφασίσουν να κάνουν διακοπές εντός σπιτιού!
Αφήστε να «αναδυθεί» από μέσα σας ο καλλιτέχνης!
Χρησιμοποιήστε όλη σας τη φαντασία και δημιουργήστε πορτρέτα ή τα δικά σας έργα τέχνης με όσο ταλέντο και αν διαθέτετε.
Δεν είναι καθόλου μα καθόλου δύσκολο!
Πάρτε τα χρωματιστά μολύβια ή οποιοδήποτε άλλο μέσο και ανακαλύψτε τον καλλιτέχνη που κρύβετε μέσα σας!
Ξεκινήστε να διαβάζετε το αγαπημένο σας μυθιστόρημα ή ένα βιβλίο που για καιρό έχετε στη βιβλιοθήκη σας.
Το καλοκαίρι είναι η ευκαιρία για όσους από εσάς λατρεύετε το διάβασμα να επιδοθείτε στο αγαπημένο σας χόμπι!
Εάν έχετε φωτογραφική μηχανή τότε βγείτε μια τσάρκα στη φύση!
Αποτυπώστε εικόνες φυτών ή λουλουδιών και ανακαλύψτε τη μαγεία που μπορεί να κρύβει η φύση μέσα της!
Συναντηθείτε σε σπίτια φίλων και δημιουργήστε καλοκαιρινά πάρτι εύκολα, γρήγορα αλλά πάνω από όλα οικονομικά!
Μπορείτε να φτιάχνετε γλυκά ή αλμυρά, ο καθένας στο είδος του, και να προετοιμάσετε βραδιές μοναχά για σας!
Συγχρόνως μπορείτε να δημιουργείτε και πάλι με φίλους ή φιλικά ζευγάρια βραδιές κινηματογράφου!
Λίγη γυμναστική δεν βλάπτει!
Μπορεί να μην σας φτάνουν τα λεφτά για ένα γρήγορο ταξιδάκι αλλά οι διακοπές είναι ένας όμορφος τρόπος για να αφιερώσετε λίγο χρόνο στον εαυτό σας.
Μπείτε σε ένα πρόγραμμα άσκησης και φροντίστε να αφιερώνετε λίγο χρόνο την ημέρα για μια βόλτα στη γειτονιά ή στο κοντινότερο πάρκο!
Η γυμναστική δεν βοηθά μοναχά στο να μείνετε σε φόρμα αλλά κάνει και το δέρμα σας πιο λαμπερό μια και ο ιδρώτας απελευθερώνει όλες τις τοξίνες!
Παράλληλα μπορείτε να μεταβείτε στην κοντινότερη παραλία και να κολυμπήσετε σε μια από τις καταγάλανες παραλίες της Ελλάδας μας.
Ώρα να βάλετε τάξη στο δωμάτιο ή στο σπίτι!
Όσο και αν οι υψηλές θερμοκρασίες σας κάνουν να βαριέστε, οι καλοκαιρινές διακοπές είναι μια μοναδική ευκαιρία για παραγωγική ενασχόληση.
Μπορείτε να βάλετε μια τάξη στο σπίτι ή στο δωμάτιό σας.
Nα απαλλαγείτε από πράγματα που για καιρό έκαναν κατάληψη στην γκαρνταρόμπας σας ή στα ντουλάπια σας!
Βρείτε χόμπι.